༄༅། །བཅོམ་ལྡན་འདས་རྡོ་རྗེ་གཞོན་ནུ་འབྲིང་པོ་སྤུ་གྲིའི་སྒྲུབ་ཆེན་གྱི་ཆོག་ཁྲིགས་ལག་ལེན་སྙིང་པོ་རབ་གསལ་ཞེས་བྱ་བ་བཞུགས་སོ། །

༄༅། །མཐའ་ཡས་རྒྱལ་བ་རྒྱ་མཚོའི་རྨད་བྱུང་ཐུགས་རྗེའི་ཕུང་པོ་གཅིག་བསྡུས་ཏེ། །ཐུན་མོང་གདུལ་བྱར་བཤེས་གཉེན་མཁས་བཙུན་བཟང་པོའི་ཟློས་
གར་བསྒྱུར་མཛད་གང་། །ངེས་པ་དོན་གྱི་རྡོ་རྗེ་འཆང་དངོས་དཀྱིལ་འཁོར་རྒྱ་མཚོའི་ཁྱབ་བདག་མཆོག །ཐམས་ཅད་མཁྱེན་པ་བློ་བཟང་རྒྱ་མཚོའི་ཞབས་རྡུལ་སྤྱི་བོར་
གུས་པས་འདུད། །དུས་གསུམ་རྒྱལ་བའི་རྒྱལ་ཚབ་པདྨ་འབྱུང་། །བདུད་འཇོམས་སྐྱེ་སྤྲུལ་རྒོད་ཀྱི་ལྡེམ་འཕྲུ་ཅན། །སྲས་སློབ་བརྒྱུད་པར་བཅས་པའི་ཡོངས་འཛིན་
རྣམས༑ །ཡོན་ཏན་དྲན་པས་ལན་བརྒྱར་གུས་ཕྱག་འཚལ། །རབ་འབར་མེ་ཀློང་དབུས་ན་ཁྲོ་ཆགས་གར་དགུའི་ཉམས་ལྡན་དཔལ་ཆེན་ཧེ་རུ་ཀ །རྣམ་ཐར་ཞལ་ལྡན་ཕྱིན་

༄༅། །དྲུག་ཕྱག་དང་བསྡུ་དངོས་ཞབས་ཅན་ཐབས་ཆེན་ཤེས་རབ་སྦྱོར། །ས་བཅུའི་ཁྲོ་བོ་ཕར་ཕྱིན་བཅུ་ཡུམ་ཉོན་མོངས་ཉི་ཤུ་སྒྲོལ་བའི་ཕྲ་ཕྱག་སྲས། །
ཚད་མེད་རྣམ་བཞིའི་སྒོ་སྐྱོང་ཕུར་སྲུང་དམ་ཅན་ཚོགས་བཅས་དཀྱིལ་འཁོར་འཁོར་ལོར་འདུད། །ལྷ་བྲག་ཐུགས་གཏེར་ཕུར་པ་ལུགས་གསུམ་གྱི། །སྙིང་པོ་གོང་ཁུག་སྤུ་
གྲི་འབར་བ་ཡི། །སྤྲོས་བཅས་སྒྲུབ་ཆེན་ཆོ་གའི་ཁྲིགས་རྒྱས་པ། །བླ་མའི་མན་ངག་ལ་བརྟེན་འདིར་བཤད་བྱ། །མཐའ་དཔྱོད་རྒྱས་བཤད་ཁོག་ཕུབ་ལ་སོགས་པ། །
གཞན་དུ་ཤེས་པར་བྱ་ཞིང་སྐབས་དོན་འདིར། །ཆོག་ཁྲིགས་ལག་ལེན་སྙིང་པོ་རབ་གསལ་བ། །གོ་བདེ་ཀླག་ཆོག་ཚུལ་དུ་འདི་ན་བྲི། །དོན་འདི་འཆད་ལ་རྣམ་སྣང་ལ་

སོགས་རིགས་ལྔས་དབང་བསྐུར་དབྱིངས་ཕྱུག་ལ་སོགས་རིག་མ་རྣམས་ཀྱིས་གླུ་དབྱངས་ལོང་། །ས་སྙིང་ལ་སོགས་སེམས་དཔའ་རྣམས་ཀྱིས་ཤིས་པར་མཛོད་ལ་སྒེག་སོགས་ལྷ་མོས་མཆོད་སྤྲིན་རྒྱ་མཚོས་
མཆོད་པར་རིགས། །ཧཱུཾ་མཛད་ལ་སོགས་ཁྲོ་ཚོགས་རྣམས་ཀྱིས་བདུད་སྡེ་མཐར་མཛོད་རིག་འཛིན་བརྒྱུད་པས་ལེགས་སོའི་དབྱངས་བཅས་བྱིན་གྱིས་རློབས། །ཚུལ་འདིར་འཇུག་པའི་གྲུབ་པའི་ཚོགས་ཀྱིས་
ནམ་མཁའི་མཐའ་ཁྱབ་མཆོག་ཐུན་དངོས་གྲུབ་འདོད་དགུར་འཇོ་བའི་དགེ་ལེགས་སྩོལ། །དེ་ལ་འདིར་བཅོམ་ལྡན་འདས་རྡོ་རྗེ་གཞོན་ནུའི་དཀྱིལ་འཁོར་ཆེན་པོ་སྒྲུབ་ཅིང་མཆོད་པའི་ལས་ཁྲིགས་ལག་ལེན་སྙིང་པོ་རབ་གསལ་བཤད་པ་ལ་
གསུམ་སྟེ། སྦྱོར་བ་དང་དངོས་གཞི་རྗེས་སོ། །དང་པོ་སྦྱོར་བ་ལ་ཡང་སྟོན་འཁོར་གནས་དུས་ཆོས་ཏེ་ཕུན་སུམ་ཚོགས་པ་ལྔས་བསྒྲུབ་གཞི་བཟུང་སྟེ་སའི་ཆོ་ག་བྱ་བ་དང་། གཉིས་པ་དཀྱིལ་འཁོར་གྱི་སྔོན་དུ་འགྲོ་བའི་ལས་རིམ་རྣམས་རྒྱས་པར་བཤད་དེ་
བསྙེན་སྒྲུབ་ཀྱི་ཆོ་ག་གཞུང་གཟུག་པ་དང་། རྗེས་མཐའ་རྒྱས་ཀྱི་ལས་རིམ་རྣམས་བཤད་པའོ། །སྤྱི་དོན་དང་པོ་ཕུན་ཚོགས་ལྔས་བསྒྲུབ་གཞི་བཟུང་བ་ནི། སྔ་འགྱུར་སྤྱི་ལྟར་ལ་སའི་ཆོ་ག་དངོས་བཤད་པ་ལ་ལྔ་སྟེ། བརྟག་པ། བླང་བ། སྦྱང་བ།
བཟུང་བ། བསྲུང་བ་སྟེ་ལྔའི་དང་པོ་བརྟག་པ་ནི། ཆོ་གའི་དངོས་བསྟན་ལ་མི་དགོས་པས་གཞན་དུ་ཤེས་སོ། །གཉིས་པ་བླང་བ་ལ་གཉིས་ཏེ། སྣང་བ་ལ་བླང་བ་དང་། མི་སྣང་བ་ལ་བླང་བའོ། །དང་པོ་སྣང་བ་ལ་བླང་བ་ནི་སའི་བདག་པོ་ལ་རིན་

༄༅། །གཞལ་ཏེ་བླང་བ་སོགས་ཡིན་པས་ཆོ་ག་དངོས་ལ་མི་དགོས་སོ། །གཉིས་པ་མི་སྣང་བ་ལ་བླང་བ་ནི་ཆོ་ག་ལ་འཇུག་དགོས་ཤིང་། དེ་ཡང་བྱང་གཏེར་རྡོ་རྗེ་ཕུར་པ་ཐུགས་གསང་བ་སྐུའི་རྒྱུད་ལས། ཤིན་ཏུ་དབེན་པའི་ས་ཕྱོགས་
སུ༔ ས་ཡི་གནད་ལ་དཀྱིལ་འཁོར་བརྩིག༔ ས་བདག་ཞི་བའི་ཆོ་ག་བྱ༔ ཕྱོགས་བཞིར་ཐོ་བརྩིགས་རྒྱལ་ཆེན་བསྐྱེད༔ ཐིག་ཚོན་ཆོ་ག་ལེགས་པར་བྱ༔ ཞེས་དང་། ཕུར་པ་ཆེ་མཆོག་གི་དབང་ཆུ་ལས། ས་བདག་བདེན་པས་དཀྲོལ་ནས་ཀྱང་༔
བགེགས་གཏོར་བྱིན་ལ་ས་གཞི་བཟུང་༔ ཐོ་བཞི་བརྩིགས་ལ་ཕྱི་མཚམས་བཅད༔ མ་ཏྲཾ་ལྷ་བདུད་གཟུགས་བསྐྱེད་ལ༔ དྲག་པོའི་ལྷ་བསྐྱེད་ཕུར་པས་གདབ༔ མཐིང་ནག་ཆེན་པོའི་དཀྱིལ་འཁོར་བྲི༔ ཞེས་གསུངས་པའི་བཤད་ཁུངས་རྣམ་དག་ཡོད་པ་
བླ་མའི་མན་ངག་དང་སྦྱར་ནས་འཆད་རིགས་ཤིང་། གཞན་དུ་ས་ཕུར་ཁོ་ནའི་རྒྱས་འགེབས་ཀྱི་ངལ་བ་བོར་ཏེ་རང་གཞུང་གི་ཕྱག་བཞེས་ནོར་འཁྲུལ་མེད་པར་བཤད་པ་ལ། གང་དུ་དཀྱིལ་འཁོར་བྱ་བའི་སར། མཎྜལ་ལ་དྲིའི་ཐིག་ལེའི་སྟེང་ས་ལྷའི་འབྲུ་ཚོམ་
ཅན་མཉྫིར་བཀོད་པའི་མདུན་དུ་ས་ལྷའི་གཏོར་མ་དང་མཆོད་ཡོན་ཞབས་བསིལ་ཉེར་སྤྱོད་ལྔ་སྦྲེང་ཚར། གཡས་གཡོན་དུ་དཀར་དམར་གཏོར་མ་སོགས་བཤམས། བདག་བསྐྱེད་ཀྱི་ལས་གཞུང་བསྲང་བའི་སྨན་གཏོར་རཀྟ་ཉེར་སྤྱོད་སོགས་ཀྱང་འདུ་བགྱིས་ཏེ།
སློབ་དཔོན་འཁོར་བཅས་སྟན་བདེ་བ་ལ་འཁོད་ནས་བླ་སྒྲུབ་ཐམས་ཅད་ཀྱི་རྩ་བ་ཚིག་བདུན་གསོལ་འདེབས་དང་བརྒྱུད་འདེབས་སྐྱབས་སེམས་སྔོན་དུ་འགྲོ་བས་འདྲིལ་སྒྲུབ་ཀྱི་ལས་གཞུང་ཆུང་བ་བསྲང་སྟེ་དཀྱིལ་འཁོར་བདག་རྫོགས་ཀྱི་ང་རྒྱལ་བརྟན་པོ་བཟླས་་་

པའི་རྣལ་འབྱོར་དང་བཅས་པ་ལེགས་པར་བགྱིས་པའི་མཐར་མཆོད་བསྟོད་བཟོད་གསོལ་གྱི་རྗེས་སུ་རྟེན་དང་བརྟེན་པར་བཅས་པའི་དཀྱིལ་འཁོར་བསྡུས་ཏེ། རང་ཉིད་གཙོ་བོ་ཡབ་ཡུམ་གྱི་ང་རྒྱལ་ལ་གནས་པས། ས་ལྷའི་མཆོད་གཏོར་རྣམས། ཨ་མྲྀ་
ཏས་བསངས། སྭ་བྷཱ་ཝས་སྦྱངས། སྟོང་པའི་ངང་ལས། ཨོཾ་ལས་རིན་པོ་ཆེའི་སྣོད་དུ། ཨོཾ་ཨཱཿཧཱུཾ་ཞུ་བ་ལས་མཆོད་ཡོན། ཞབས་བསིལ། མེ་ཏོག བདུག་སྤོས། སྣང་གསལ། དྲི་ཆབ། ཞལ་
ཟས༑ རོལ་མོ། གཏོར་མ་རྣམས་བདུད་རྩིའི་རོ་བཅུད་དང་ལྡན་པར་གྱུར། ཨོཾ་ཨཱཿཧཱུཾ་གིས་གཏོར་མ་དང་། ཨརྒྷཾ། པཱདྱཾ། པུཥྤེ། དྷུ་པེ། ཨཱ་ལོ་ཀེ གྷནྡྷེ། ནཻ་ཝིདྱ། ཤཔྟ་ཨཱཿཧཱུཾ། ཞེས་བྱིན་
གྱིས་བརླབ། ཚོམ་བུ་ཨ་མྲྀ་ཏས་བསངས། སྭ་བྷཱ་ཝས་སྦྱངས། རང་རྡོ་རྗེ་གཞོན་ནུར་གསལ་བའི་ལག་པ་ས་ལ་བརྡབས་པའི་རྐྱེན་གྱིས་ས་གཞིའི་དབུས་ནས་སའི་ལྷ་མོ་གསེར་མདོག་ཅན་གཡས་གསེར་བུམ་དང་
གཡོན་རིན་པོ་ཆེ་བསྣམས་པ། འཁོར་ས་བདག་ཀླུ་གཉན་གྱིས་བསྐོར་བ་བཛྲ་ས་མཱ་ཛཿ ཨོཾ་པྲི་ཐི་ཝི་དེ་ཝི་ལོ་ཀ་མ་ཧཱ་ཏ་རེ་ས་པ་རི་ཝཱ་ར་བཛྲ་ས་མཱ་ཛ༔ ཛཿཧཱུཾ་བཾ་ཧོཿ ཚོམ་བུ་དང་གཉིས་སུ་མེད་པར་
གྱུར༑ པདྨ་ཀ་མཱ་ལ་ཡེ་སྟྭཾ། ཨོཾ་ཧཱུཾ་ཏྲཾ་ཧྲཱིཿཨཱཿ ཨོཾ་པྲི་ཐི་ཝི་དེ་ཝི་ལོ་ཀ་མ་ཧཱ་ཏ་རེ་ས་པ་རི་ཝཱ་ར་ཨོཾ་ཨཱཿཀ་རོ་མུ་ཁཾ་སརྦ་དྷརྨཱ་ཎཾ་ཨདྱ་ནུཏྤན་ན་ཏྭ་ད་ཨོཾ་ཨཱཿཧཱུཾ་ཕཊ་སྭཱ་ཧཱ། ལན་གསུམ་གྱིས་གཏོར་མ་ཕུལ། ཨོཾ་

༄༅། །པྲི་ཐི་ཝི་དེ་ཝི་ལོ་ཀ་མ་ཧཱ་ཏ་རེ་ས་པ་རི་ཝཱ་ར་ཨརྒྷཾ། པཱདྱཾ། པུཥྤེ་ནས་ཤཔྟའི་བར་གྱིས་མཆོད་ལ། བྱང་གཏེར་བཀའ་བརྒྱད་ལས། ཧཱུཾ༏ ཇི་ལྟར་སྔོན་ཚེ་དཔང་མཛད་ལྟར༔ བདག་ནི་བྱང་
ཆུབ་ངེས་པར་བསྒྲུབ༔ མཆོད་འབུལ་དཔང་མཛོད་ས་འདི་ཞུ༔ བཅུ་གཉིས་ལོ་ཡི་རྟ་ལ་ཞོན༔ ཀོ་ལོང་བསྡོམ་པའི་ལྷ་དགུ་སོགས༔ འབྱུང་པོའི་ཚོགས་རྣམས་མ་ལུས་ཀུན༔ ས་གླུད་མཆོད་གཏོར་
འདི་བཞེས་ལ༔ ས་ཕྱོགས་འདི་དག་བདག་ལ་ཞུ༔ འབྱུང་པོ་ས་ཡི་བདག་པོ་རྣམས༔ གནས་རྟེན་གཞན་དུ་ཁྱེད་སོང་ལ༔ ས་འདི་བཀྲ་ཤིས་མཛད་དུ་གསོལ༔ སརྦ་བྷུ་ཏ་པཱུ་ཛ་ཁཱ་ཧི༔ ཤཱིནྟཾ་ཀུ་རུ་ཡེ་
སྭཱ་ཧཱ༔ ལྷ་མོས་དགའ་བའི་མདངས་ཕྱུང་ནས༔ ཁྱོད་ནི་སློབ་དཔོན་དམ་པ་ཡིན༔ སེམས་ཅན་དོན་བྱོས་དཀྱིལ་འཁོར་བྲིས༔ ཞེས་གནང་བ་སྦྱིན་ནས་ས་ལ་ཐིམ་པས་ས་གཞི་གསེར་གྱི་རང་བཞིན་དུ་གྱུར། བྱེ་བྲག་གི་
སའི་བདག་པོ་དཀར་ནག་རྣམས་ལ་གཏོར་མ་དཀར་དམར་བསྔོ་ཞིང་ས་བླང་བའི་ཚིག་ཐུགས་སྒྲུབ་ལས། ཧཱུཾཾ༏ ས་འདི་རྣམས་ལ་དབང་མཛད་པའི༔ ལྷ་ཀླུ་གནོད་སྦྱིན་ནམ་མཁའ་ལྡིང་༔ དྲི་ཟ་ལྷ་མིན་མི་འམ་ཅི༔ འབྱུང་
པོ་མཐུ་ཆེན་ལྡན་པ་རྣམས༔ འདོད་ཡོན་གཏོར་མ་འདི་བཞེས་ལ༔ བདག་གི་སྒྲུབ་པ་མ་ཐོན་བར༔ ཁྱོད་ཀྱི་གནས་འདི་བདག་གཡར་གྱི༔ འདི་རུ་བར་གཅོད་མ་བྱེད་པར༔ ཅི་བདེ་བར་ནི་གཞན་དུ་

གཟུར༔ གཏོར་མ་གཉིས་ཕྱིར་བཏང་། ས་ལྷའི་ཚོམ་བུ་མཆོད་གཏོར་བསྡུའོ། །གསུམ་པ་སྦྱང་བ་ལ་གསུམ་གྱི་དང་པོ་ནི། ལྟོ་ཕྱེ་བརྟག་ལ་པྲ་བརྟགས་ངན་ན་ཞི་བའི་ཆོ་ག་བྱ་དགོས་ཀྱང་དེང་སང་དཀྱིལ་འཁོར་བྲི་བ་ཙམ་ལ་ལྟོ་ཕྱེའི་ཐིག་སོགས་མཛད་
སྲོལ་མེད་པས་མ་བྲིས། གཉིས་པ་སྔགས་དང་ཕྱག་རྒྱས་སྦྱང་བ་ནི། རྡོ་རྗེ་རྩེ་ལྔ་པའི་ཕྱག་རྒྱ་དང་བཅས་ཏེ། ཨོཾ་སྭཱ་བྷཱ་ཝ་ཤུདྡྷ་སརྦ་དྷརྨཱ་སྭཱ་བྷཱ་ཝ་ཤུདྡྷྲོ་ཧཾཿ གསུམ་པ་ཏིང་ངེ་འཛིན་གྱིས་སྦྱང་བ་ནི། རང་རྡོ་རྗེ་གཞོན་ནུར་གསལ་བའི་
སྤྱན་གཡས་གཡོན་ཉི་ཟླར་གསལ་བ་ལས་འོད་ཟེར་མེ་ཆུའི་རྣམ་པ་འཕྲོས་ཏེ་མ་དག་པའི་དངོས་པོ་བསྲེགས་ཤིང་བཀྲུས་པར་གྱུར། ཨོཾ་སཱུརྻ་ཙཎྜ་ཛྭ་ལ་ཛྭ་ལ་ཧཱུཾ་ཕཊཿ བཞི་པ་ས་བཟུང་བ་ནི། སྤྲོ་ན་གཙོ་འཁོར་ཐམས་
ཅད་ཆས་སུ་ཞུགས་པའམ་བསྡུ་ན་སློབ་དཔོན་གྱི་ཆས་འཇུག ཤིན་ཏུ་བསྡུ་ན་ཆས་འཇུག་མ་གྲུབ་ཀྱང་རུང་སྟེ་སློབ་དཔོན་དཀྱིལ་འཁོར་གྱི་དབུས་སུ་རྡོར་དྲིལ་བཟུང་སྟེ་འདུག་པའི་མདུན་དུ་ཉེར་སྤྱོད་བཤམས། ཕྱོགས་བཞི་ནས་སློབ་མས་གསོལ་བ་གདབ་པར་བྱ་
སྟེ༑ བཤམས་པའི་མཆོད་པ་བསངས་སྦྱངས། སྟོང་པའི་ངང་ལས་བྷནྡྷ་འབར་བའི་སྣོད་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ལྷ་རྫས་ལས་གྲུབ་པའི་མཆོད་རྫས་དྭངས་ཤིང་ཐོགས་པ་མེད་པ་དཔལ་ཀུན་ཏུ་བཟང་པོའི་རྣམ་
འཕྲུལ་ལས་བྱུང་བ་བསམ་གྱིས་མི་ཁྱབ་པར་གྱུར། ཨརྒྷཾ་པུཥྤེ་སོགས་ཀྱིས་བྱིན་གྱིས་བརླབས་ལ། དྲིལ་སྒྲུབ་ཀྱི་ཕྲིན་ལས་ལྟར། ཧཱུཾཾ༔ ཨརྒྷཾ་མེ་ཏོག་བདུག་སྤོས་དང་༔ མར་མེ་དྲི་ཆབ་ཞལ་ཟས་དང་༔ སྙན་

༄༅། །པའི་རོལ་མོ་མཆོད་པར་འབུལ༔ གཟུགས་སྒྲ་དྲི་རོ་རེག་བྱ་ཆོས༔ བདུད་རྩི་རཀྟ་བ་ལིང་བརྒྱན༔ ཤ་ཁྲག་རུས་པ་ནང་རོལ་མཁྲིས༔ གཉིས་མེད་བྱང་སེམས་བདུད་རྩིའི་རྒྱུན༔
ཕྱི་ནང་མཆོད་རྫས་མ་ལུས་ཀུན༔ དཀྱིལ་འཁོར་ལྷ་ལ་མཆོད་པར་འབུལ༔ བཞེས་ཏེ་དབང་དང་དངོས་གྲུབ་སྩོལ༔ མ་ཧཱ་སརྦ་པཱུ་ཙ་ཁཱ་ཧི༔ ཞེས་མཆོད་ལ། གསོལ་གདབ་ནི། སྔ་འགྱུར་བཀའ་མ་མདོ་དབང་
ལས་གསུངས་པ་ལྟར། ཤར་ནས། ཧཱུྃ༔ རྡོ་རྗེ་གཞོན་ནུའི་དཀྱིལ་འཁོར་དུ༔ སངས་རྒྱས་ཀུན་འདུས་གྲོང་ཁྱེར་ཉིད༔ དེ་རིང་ཤིས་པར་མཛད་དུ་གསོལ༔ ཐམས་ཅད་བདག་ལ་དགོངས་སུ་གསོལ༔ ཞི་
བའི་ཡེ་ཤེས་རང་སྣང་བ༔ རྒྱན་རྣམས་ཀུན་གྱིས་རབ་མཛེས་པ། །སངས་རྒྱས་ཀུན་གྱི་སྐུ་ཡི་མཆོག །དཀྱིལ་འཁོར་ཆེན་པོར་གསུང་དུ་གསོལ། །ལྷོ་ནས། ཡོན་ཏན་རིན་ཆེན་རྒྱས་པའི་གཙོ། །མ་
ལུས་ཀུན་གྱི་རེ་བ་སྐོང་། །སངས་རྒྱས་ཀུན་གྱི་ཡོན་ཏན་མཆོག །དཀྱིལ་འཁོར་ཆེན་པོ་གསུང་དུ་གསོལ། །ནུབ་ནས། རང་བཞིན་དག་པས་གོས་པ་མེད། །སངས་རྒྱས་ཀུན་གྱི་གསུང་གི་མཆོག །
འདོད་ཆགས་ཕ་རོལ་ཕྱིན་པ་བརྙེས། །དཀྱིལ་འཁོར་ཆེན་པོ་གསུང་དུ་གསོལ། །བྱང་ནས། བསམ་པ་ཐམས་ཅད་ཡོངས་རྫོགས་པ། །ཐམས་ཅད་སྒྲོལ་བའི་དེད་དཔོན་མཆོག །སངས་རྒྱས་ཀུན་གྱི་ཕྲིན་

ལས་བདག །དཀྱིལ་འཁོར་ཆེན་པོ་གསུང་དུ་གསོལ། །བཞི་ཀ་བསྡོམས་ནས། བསོད་ནམས་ཡེ་ཤེས་ཚོགས་རྫོགས་པའི། །རང་རིག་མཐའ་དབུས་མེད་པའི་དཀྱིལ། །ཡེ་ཤེས་ཕོ་བྲང་འཁོར་ལོའི་
ཚུལ༑ །དཀྱིལ་འཁོར་སྙིང་པོ་བཤད་དུ་གསོལ། །སློབ་དཔོན་དཔལ་ཆེན་པོའི་ང་རྒྱལ་གྱིས་རྡོ་རྗེ་གསོར་ཞིང་དྲིལ་བུ་འཁྲོལ་བཞིན་པས་མིག་གཉིས་ཉི་ཟླ་མིག་འབྲས་ཧཱུཾ་ལས་མེ་འབར་བས་ཕྱོགས་བཅུར་སྡང་མིག་ཏུ་བལྟ་ཞིང་རྐང་མཐིལ་གཉིས་སུ་
སྣ་ཚོགས་རྡོ་རྗེ་འབར་བ་རེ་རེས་མཚན་པས་རྡོ་རྗེ་ཁྲོ་བོའི་སྟངས་སྟབས་རྡོ་རྗེའི་འགྲོས་དང་བཅས་པས་དབང་ལྡན་དུ་སོང་ཞིང་བཀའ་བསྒོ་བ་ནི། ཐུགས་སྒྲུབ་ལས། ཧཱུྃ༔ སེམས་ཅན་ཀུན་ལ་ཕན་ཕྱིར་དུ༔ སློབ་དཔོན་ང་ཡིས་དཀྱིལ་
འཁོར་བྲི༔ ལྷ་ཀླུ་གནོད་སྦྱིན་ཤ་ཟ་དང་༔ སྲིན་པོ་ཡི་དྭགས་འབྱུང་པོ་དང་༔ མཁའ་འགྲོ་གནོན་པོ་ནམ་མཁའ་ལྡིང་༔ རིག་སྔགས་གྲུབ་པ་མི་འམ་ཅི༔ གཡོག་དང་འཁོར་དུ་བཅས་པ་རྣམས༔ རྡོ་
རྗེ་འཆང་གི་བཀའ་བྱུང་གིས༔ འདི་རུ་མ་འདུག་གཞན་དུ་དེངས༔ གང་དག་མི་འགྲོ་འདུག་གྱུར་ན༔ ཕྱག་ན་རྡོ་རྗེས་ཧཱུྃ་ཞེས་པས༔ ཀླད་པ་ཚལ་པ་བརྒྱ་རུ་འགེམས༔ ཧཱུྃ་ཧཱུྃ་ཧཱུྃ༔ བདག་ལས་འོད་འཕྲོས་
སྤྲུལ་པའི་ཁྲོ་བོས་འཇིག་རྟེན་ཁེངས་བགེགས་རྣམས་བསྐྲད་པར་བསམ་ཞིང་། ཀི་ལ་ཡ་དང་སུམ་བྷའི་སྔགས་དྲག་ཏུ་བཟླ་ཞིང་ཡུངས་ཐུན་གྱིས་བྲབས་གུ་གུལ་གྱིས་བདུག་ཅིང་རོལ་མོའི་སྒྲ་དྲག་པོ་བྱས་ལ། སླར་ཡང་ཁྲོ་བོ་རྣམས་ཚུར་འདུས་པས་ཁྲོ་བོའི་རོལ་

༄༅། །མཚམས་ཀྱིས་བསྲུང་བར་བསམ་ཞིང་། སྔར་ལྟར་རྡོ་རྗེའི་འགྲོས་ཀྱིས་བསྐོར་བས། དཀྱིལ་འཁོར་གྱི་ས་གཞི་ཐམས་ཅད་རྡོ་རྗེའི་རང་བཞིན་དུ་གྱུར་པར་བསམ་མོ། །སྤྲོ་ན་སྐབས་འདིར་ཁྲག་འཐུང་རྩ་འཆམ་མམ་ཡང་ན་མདོ་
དབང་ཚོགས་ཆེན་འདུས་པའི་སྐབས་སྒྱུ་འཕྲུལ་ནས་བླངས་པ་ལྟར་ཁྲོ་བོ་བཅུའི་སྟངས་སྟབས་བྱ་སྟེ། ལག་པ་ཐལ་སྦྱར་སྤྱི་བོར་བཞག །རྐང་པ་ཕྲལ་ཏེ་བརྐྱང་བསྐུམ་བྱ། །ཚིག་ཆེན་བཞི་ཡང་བཅག་པར་བྱ། །ཧཱུཾ་ཀ་ར་ཡི་
ཕྱག་རྒྱ་ཡིན། །ཨོཾ་བཛྲ་ཀྲོ་དྷ་ཧཱུཾ་ཀཱ་ར་ཧཱུཾ༔ གརྫ་གརྫ་ཧཱུཾ་ཕཊ༔ རྐང་གཡོན་གཡས་པའི་བརླ་སྟེང་འཁྱུད